label_title: Skakolympiaden 2006
label_desc: Skakolympiaden 2006, der var den 37. skakolympiade, fandt sted i perioden 20. maj – 6. juni 2006 i Torino Italien. Den omfattede en åben turnering og en turnering for kvinder. Under olympiaden afgjordes også verdensmesterskabet i lynskak for computere og verdensmesterskabet i computerskak. Desuden fandt generalforsamlingen i Fédération Internationale des Échecs sted under olympiaden.